21. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 31 της 8/16 Ιαν. 1981 (ΦΕΚ Α' 15) Περί συστάσεως θέσεων Καθηγητών Φυσικής Αγωγής εις το Πανεπιστήμιον Ιωαννίνων και καθορισμού της βαθμολογικής και μισθολογικής κλίμακος της θέσεως Γυμναστού του αυτού Ιδρύματος. Σύστασις θέσεων Καθηγητών Φυσικής Αγωγής Άρθρ.1.-Συνιστώνται παρά τω Πανεπιστημίω Ιωαννίνων 3 θέσεις Καθηγητών Φυσικής Αγωγής Πρωτοβαθμίου Καθηγητού έως και Λυκειάρχου και επί μισθολογικοίς κλιμακίοις 6ω έως 9ω, διεπόμεναι υπό των διατάξεων των άρθρ. 33 και 49 (παρ. 1, 2 και 3) του Νόμ. 309/1976 "περί οργανώσεως και διοικήσεως της Γενικής Εκπαιδεύσεως". Αναδιάρθρωσις των θέσεων Άρθρ.2.-1.Η παρά τη Φυσικομαθηματική Σχολή του Πανεπιστημίου Ιωαννίνων υφισταμένη μία (1) θέσις Γυμναστού επί βαθμοίς πρωτοβαθμίου καθηγητού έως και επόπτου, ιδρυθείσα δια του Β.Δ. 71/1970 «περί ιδρύσεως κλάδου Γυμναστών εις το  Σελ. 634,14 Τεύχος Ε83 – Σελ. 94 εν Ιωαννίνοις τμήμα της Φυσικομαθηματικής Σχολής του Πανεπιστημίου Θεσσαλονίκης" (ΦΕΚ 20-Α'), καθίσταται θέσις Γεν. Επιθεωρητού επί μισθολογικώ κλιμακίω 10ω υπαγομένη εφ' εξής εις το Πανεπιστήμιον Ιωαννίνων και προστιθεμένη εις τας δια του άρθρ. 1 του παρόντος συνιστωμένας. 2.Αι θέσεις Καθηγητών Φυσικής Αγωγής του Πανεπιστημίου Ιωαννίνων αναδιαρθρούνται ως ακολούθως: Κλάδος Α9 Καθηγητών Φυσικής Αγωγής. Μία(Ι) θέσις Γενικού Επιθεωρητού επί μισθολογικώ κλιμακίω 10ω. 3 θέσεις Πρωτοβαθμίου Καθηγητού έως και Λυκειάρχου επί μισθολογικοίς κλιμακίοις 6ω έως 9ω. Προσόντα διορισμού – ηλικία Άρθρ.3.-1.Ως τυπικά προσόντα διορισμού ορίζονται πτυχίον της Εθνικής Ακαδημίας Σωματικής Αγωγής ή ισότιμον πτυχίον ομοταγούς Σχολής της Αλλοδαπής, Πτυχίον, μιας των γλωσσών Αγγλικής, ή Γαλλικής ή Γερμανικής αποδεικνυόμεναι δια σχετικού τίτλου σπουδών και ενδεκαετής τουλάχιστον Δημόσια Εκπαιδευτική Υπηρεσία. 2.Ανώτατον όριον ηλικίας διορισμού ορίζεται το 50όν έτος. Κατάταξις υπηρετούντος προσωπικού Άρθρ.4.-Ο κατά τη δημοσίευσιν του παρόντος υπηρετών εις τον κλάδον Γυμναστών της Φυσικομαθηματικής Σχολής του Πανεπιστημίου Ιωαννίνων κατατάσσεται εις τον υπό του παρόντος προβλεπόμενον κλάδον Α9 Καθηγητών Φυσικής Αγωγής δια πράξεως του Πρυτάνεως μετά σύμφωνον γνώμην του Υπηρεσιακού Συμβουλίου με βαθμόν και μισθολογικόν κλιμάκιον αντίστοιχον πρός τον αριθμητικόν βαθμόν του Υπαλληλικού Κώδικος, τον οποίον κατέχει, συμφώνως προς τας διατάξεις της παρ. 2 του άρθρ. 49 του Νόμ. 309/1976. 